Joriy yilning 23 dekabr kuni Samarqand shahrida yashovchi B.S. mast holda, uyida o‘zaro janjal sabab mehmonda bo‘lgan tanishi T.A.ga pichoq bilan jarohat yetkazgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, natijada T.A. ko‘p qon yo‘qotishi oqibatida voqea joyida vafot etgan. Holat yuzasidan jinoyat ishi qo‘zg‘atilib, B.S. qo‘lga olindi. Tergov harakatlari olib borilmoqda.